چار ژ مهترسیێن رێكنهئێخستنا دهمی:
مالپهرێ خابیر / زاخۆ
مفایێن رێكئێخستنا دهمی هند گهلهكن ب زهحمهته ب دورستاهی بهێنه هژمارتن و ههمی كهس دانپێدانێ ب ڤێ چهندێ دكن، و هوسا گهلهك ژ خهلكێ ههول ددن دهمێ خوه ب باشی ب رێڤه ببن و گهلهكان ژی های ژێ نینه و دبهرزهنه، زیانێن ب مرۆڤی دكهڤن ژ ئهنجامێ رێكنهئێخستنا دهمی گهلهكن ، بهلێ بتنێ دێ چار خالان دیاركین:
1- بسهرئێككهتنا كاران:
دهمێ هونهرێ رێڤهبرنا دهمی د ژیانێ دا نههێته بكارئینان دێ ژیان ههمی یا بهرهلا بت و مرۆڤ نزانت چ بكت و چاوا ژیانا خوه ب بورینت كیژ كارى ئهنجامبدت یان ژی گهلهك پاشئێخستنا كاران و هوسا ل دویماهیێ د چ كاران دا نهشێت سهركهفتنهكا ژ ههژی بینت و هوسا دهمێ كارهكێ ئهنجامبدت دێ پێدڤی ب دهمهكێ درێژ ههبت و دێ گهلهك پێڤه وهستت ههتا وی كارى ئهنجامبدت.
2- خراببینا پهیوهندیێن كومهلایهتى:
ئێك ژ مفایێن گرنگ یێن رێكئێخستنا دهمی ئهوه شیانا ددت مرۆڤی داكو بشێت ههڤسهنگیێ دناڤبهرا ژیانا كارى و ژیانا كومهلایهتى ئهنجامبدت و ئهگهر دهمێ مرۆڤی یێ رێكنهئێخستى بت دێ زیانێ ب پهیوهندیێن كومهلایهتى یێ، خوه گههینت چونكی دێ هندهك كاران ل نه د دهمێ وان دا ئهنجامدت، لهوما دێ چهندین پهیوهندیێن كومهلایهتی ژ دهست دت ب ئهگهرێ بهرزهبینا وی د دهمێ وی دا.
3- وهستیانا بهردهوام:
ژ زیانێن ژ بهرهلاییا دهمی پهیدادبن وهستیانهكا بهردهوامه چونكی ههر دهم و ب درێژاهییا رۆژێ دێ مرۆڤ ههست ب بهرپرسیارهتییان كت و دڤێت مرۆڤ بجهـبینت، لهوما دێ مێشكێ مرۆڤی ئاماژهیان بۆ لهشی رێك ههردهم خوه بۆ ئهنجامدانا كارى بهرههڤ بكت و هوسا دێ وهستیان ب بهردهوامی ل دهڤ مرۆڤی ههبت.
4- جودانهكرنا گرنگییا كاران:
زانینا كاران ل دویڤ گرنگییا وان ب شێوهیهكێ هویر و رێزكرنا وان بۆ ئهنجامدانێ بنهمایێ ژیانا شاد و سهركهفتی یه و ئهگهر دهمێ مرۆڤی نه رێكئێخستى بت دێ مرۆڤ هندهك كاران ل دهمێ نهگونجایی ئهنجامدت و هندهك كارێن گرنگ ژ دهستدت ب ئهگهرێ نهزانینا گرنگییا وان.